open-index/open-wikipedia-markdown huggingface dataset:
Nedenes amt

**Nedenes amt**, også benevnt *Nedenæs og Raabyggelaget amt*, var et norsk amt fra 1662–1682 og 1815–1918, som i geografisk utbredelse tilsvarer tidligere Aust-Agder fylke. Det var underamt til Christiansand stiftamt.

Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Tidligere hadde Nedenes len og Råbyggelaget len ofte vært forlent sammen, og dannet sammen med Lister og Mandal len et hovedlen fra begynnelsen av 1600-tallet. Bamble fogderi lå i årene 1680–1684 under Nedenes amt. Ved reskript 15. mars 1684 ble Raabyggelaget fogderi lagt til Nedenes amt, som siden bestod av Nedenes fogderi og Raabygdelaget fogderi. Sammen med Mandals amt, Stavanger amt og Øvre Telemarkens fogderi utgjorde amtet Christiansand stiftamt.

Ved kongelig resolusjon 6. mai 1682 ble det bestemt at den nye stiftamtmannen i Kristiansand også skulle være amtmann i Nedenes og Råbyggelaget. Nedenes og Råbyggelaget amt ble på nytt eget amtmannsembete fra 22. mai 1815, etter kongelig resolusjon 16. mars 1815. Senere, trolig en gang i annen halvdel av 1800-tallet, ble navnet forkortet til Nedenes amt.

## Skrivemåte
Ved overgangen til fylker i 1919 var den offisielle skrivemåten *Nedenes amt*, etter 1907-reformen innførte liten forbokstav på substantiv *(Amt -> amt)*. Før 1907 var således den vanlige skrivemåten *Nedenes Amt* (Ubunden form: *Nedenes*). Tidligere, f.eks. i Matrikkelen av 1838 og Pontoppidans kart av 1785 var skrivemåten *Nedenæs Amt*. Navnet stammer fra Nedenes kongsgård som nå ligger helt syd i Arendal kommune, inntil 1992 i Øyestad kommune.

Gotisk skrift: \mathfrak{Nedenes}~ \mathfrak{}~ \mathfrak{Amt}~.
Skrevet med e, ettersom fonten ikke har æ.

Fra 1. januar 1919 fikk Nedenes amt navnet Aust-Agder fylke. Aust-Agder ble 1. januar 2020 slått sammen med Vest-Agder til Agder fylke.

## Inndeling 1664
Nedenes len (fogderi)
* Sand skipreide
** Birkenes sogn
** Høvåg sogn
** Vestre Moland sogn
* Bringsvær skipreide
** Eide sogn
** Landvik sogn
** Fjære sogn
** Froland sogn
** Øyestad sogn
* Strengreid skipreide
** Tromøy sogn, derunder Arendal
** Østre Moland sogn
** Holt sogn, derunder Tvedestrand
** Flostad sogn
** Dypvåg sogn
** Søndeled sogn
** Østre Risør sogn
** Gjerstad sogn

Raabyggelaget fogderi
* Østre Raabyggelag
** Herefoss sogn
** Vegårdshei sogn
** Åmli sogn
** Gjøvedal sogn
** Froland sogn
** Vegusdal sogn "østen Sundet"
** Lille Tovdal sogn
** Vegusdal sogn "vesten Sundet"
** Evje sogn
* Vestre Raabyggelag
** Bykle sogn
** Valle sogn
** Hylestad sogn
** Austad sogn
** Sandnes sogn
** Bygland sogn
** Årdal sogn
** Hornnes sogn
** Åseral sogn
** Hægeland sogn (Delt mellom Råbyggelag og Mandal fogderi.)

## Fogderier 1785

* Nedenæs
* Raabøigdelaugets

## Fogderier 1890

* Nedenes
* Sætersdalen

## Se også
* Liste over Aust-Agders fylkesmenn som inkluderer amtmenn i Nedenes amt

## Kilder
* 

## Eksterne lenker
* «Nedenes amt», fra *[[Store norske leksikon]]*
David R. Scott

**David Randolph Scott** (født 6. juni 1932 i San Antonio) er en pensjonert amerikansk testpilot og astronaut. Han er mest kjent for å være et av de tolv menneskene som har satt fot på månen, og han var det første mennesket som kjørte «bil» på månen.

## Romferder
*  Gemini 8 – Første docking mellom to romfartøy.
*  Apollo 9 – Lunar Module (LM) som ble utviklet for å lande på måneoverflaten, flyr for første gang.
*  Apollo 15 – Lunar Rover, «månebilen», kjører på månen.

### EVA
*  Apollo 15 – Én stand-up, tre månevandringer.
** 31. juli 1971: 33 minutter, 7 sekund (stand-up i toppluken på LM ned på måneoverflaten).
** 31. juli 1971: 6 timer, 32 minutter, 42 sekund.
** 1. aug 1971: 7 timer, 12 minutter, 14 sekund.
** 1. aug 1971: 4 timer, 49 minutter, 50 sekund.

## Bilder

Fil:Portrait of the Gemini 8 prime crew.jpg|Gemini 8-mannskapet: Scott og Armstrong.
Fil:Apollo9_Prime_Crew.jpg|Apollo 9-mannskapet: McDivitt, Scott og Schweickart.
Fil:The_Apollo_15_Prime_Crew_-_GPN-2000-001169.jpg|Apollo 15-mannskapet: Scott, Worden og Irwin.


## Referanser


## Eksterne lenker
* 
* 
* NASA's biografi om Scott
Walter Brennan

**Walter Andrew Brennan** (født 25. juli 1894 i Lynn i Massachusetts, død 21. september 1974 i Oxnard i California) var en amerikansk skuespiller. Han medvirket i over hundre filmer, mest i westernfilmer. Brennan vant tre Oscar for beste mannlige birolle, én for rollen som dommer Roy Bean i filmen *[[En mann fra Vesten]]* (1940). Han har fått en stjerne på Hollywood Walk of Fame for sitt bidrag innen filmen.

## Filmografi (utvalg)
* 1938 – *[[Sjørøvernes konge]]*
* 1941 – *[[Sersjant York]]*
* 1942 – *[[Yankee'enes stolthet]]*
* 1948 – *[[Scudda Hoo! Scudda Hay!]]*
* 1944 – *[[Å ha og ikke ha]]*
* 1950 – *[[Første tog til Tomahawk]]*
* 1954 – *[[Hvor gullet kaller]]*
* 1959 – *[[Rio Bravo]]*
* 1962 – *[[Vi vant ville vesten]]*

## Referanser


## Eksterne lenker
* 
* 
*
Frederik Adeler (1764–1816)

:*Se også [[Frederik Adeler (stiftamtmann)]] (1700–1766)

*'Frederik Adeler''' (1764–1816) var en dansk embetsmann og baron som blant annet var amtmann i Trøndelag 1802-04.

Han var sønn av kammerherre Conrad Vilhelm Adeler og Ulrika Helene Cicignon, og etterkommer av Cort Adeler. Bare 14 år gammel ble han i 1778 hoffjunker. I 1781 ble han kammerjunker, i 1790 kommittert i Generaltoldkammeret og i 1792 kammerherre. I 1802 ble han utnevnt til stiftsamtmann i Trondhjems stiftamt og amtmann over Nordre og Søndre Trondhjems amt, men ble allerede i 1804 forflyttet som amtmann til Holbæk. I 1808 ble han stiftsamtmann i Fyn og amtmann over Odense amt, og året etter ble han geheimekonferensråd og overpresident i København. I 1804 fikk han Storkorset av Dannebrog.

1. juli 1786 giftet han seg med Bertha Moltke (1767&ndash;1846). Året før hadde han overtatt baroniet Adelersborg samt Gjemsø kloster i Norge. Baroniet ble i 1810 byttet mot en fideikommisskapital, men gården og godset forble et allodialgods eid av etterkommerne av hans datter Sophie Hedevig Adeler (død 1859). Hun var gift med kammerherre, dansk amtmann Herman Løvenskiold (død 1825), bror av stattholder Severin Løvenskiold. Sophie Hedvig og Hermans datter, Bertha H.F. født Løvenskiold, ble gift med Georg F.O. Zytphen som fikk ta navnet Zytphen-Adeler med tittelen lensbaron til Adelersborg.

## Referanser


## Kilder
* Dansk biografisk Lexikon
Sport Lunch

**Sport Lunch** er en svenskprodusert sjokolade, fra selskapet Cloetta Fazer Sverige. I Norge selges sjokoladen i mange butikker og kiosker. Den er 145&nbsp;mm lang, ca. 65&nbsp;mm bred og ca. 11&nbsp;mm tykk. Sjokoladen er en kjekssjokolade med seks store, rektangulære biter. Sjokoladen er lys og karakteriseres som søt.

Produktet markedsføres i Norge av Galleberg.

## Eksterne lenker

* http://www.cloettafazer.se/ – Nettsiden til Cloetta Fazer Sverige
Buskerud amt

**Buskerud(s) amt** (*Ringerike, Hallingdal, Eiker og Buskeruds Amt* til 1806) var en administrativ enhet (amt) i Norge 1679–1918, som i geografisk utbredelse tilsvarte det senere Buskerud fylke. Det var underamt til Akershus stiftamt.

Amtet ble opprettet i 1679, da Ringerike og Hallingdal og Buskerud fogderier ble skilt ut som eget amt fra Akershus stiftamt. I 1760 ble amtet utvidet ved at Numedal og Sandsvær og Bragernes fogderier ble overført fra Akershus stiftamt.

Fra 1894 var amtet inndelt i 3 politimesterdistrikter, 5 sorenskriverier, 22 herreder og 26 lensmannsdistrikter. I geistlig henseende hørte amtet under Kristiania stift, hadde 3 prostier og 22 prestegjeld.

## Skrivemåte
Ved overgangen til fylker i 1919 var den offisielle skrivemåten *Buskerud amt*, etter at 1907-reformen innførte liten forbokstav på substantiv *(Amt -> amt)*. Før 1907 var således den vanlige skrivemåten *Buskerud Amt* (Ubunden form: *Buskerud*). Tidligere, f.eks. i Matrikkelen av 1838 og Pontoppidans kart av 1785 var skrivemåten *Buskeruds Amt*. Navnet skriver seg fra den gamle storgården Buskerud i Modum.

Gotisk: \mathfrak{Bufkeruds}~ \mathfrak{}~ \mathfrak{Amt}~.
Skrevet med f, ettersom fonten ikke har f-varianten av s (f uten horisontal strek).

Da det i 1918 ble fremsatt forslag om amtene skulle omdøpes til fylker, bestemte Stortinget at Buskerud amt skulle hete *Ringerike fylke*, men dette ble aldri effektuert. Fra 1. januar 1919 fikk følgelig Buskerud amt navnet Buskerud fylke.

## Fogderier 1664
* Ringerike og Hallingdal fogderi
* Buskerud fogderi
* Hurum og Røyken fogderi
* Eker og Lier fogderi
* Numedal og Sandsvær fogderi

## Fogderier 1785

* Hallingdal og Ringerige
* Eker, Lier og Buskerud
* Nummedal og Sandsvær

## Fogderier 1890

* Ringerike
* Hallingdal
* Buskerud
* Numedal

## Se også
* Liste over Buskeruds fylkesmenn som inkluderer amtmenn i Buskeruds amt.

## Litteratur
*
Joseph Schildkraut

**Joseph Schildkraut** (født 22. mars 1896 i Wien i Østerrike-Ungarn, død 21. januar 1964 i New York City i New York) var en østerriksk-amerikansk teater- og filmskuespiller. Han vant Oscar for beste mannlige birolle for rollen som kaptein Alfred Dreyfus i filmen *[[Emile Zolas liv]]* (1937). Schildkraut har fått en stjerne på Hollywood Walk of Fame for sitt bidrag innen filmindustrien.

Hans far var den østerrikske skuespilleren Rudolph Schildkraut.

## Filmografi (utvalg)
* 1921 – *[[De to foreldreløse]]*
* 1927 – *[[Syndig kjærlighet]]*
* 1929 – ''Teaterbåten''
* 1932 – *[[Den blå Donau]]*
* 1934 – *[[Cleopatra (1934)|Cleopatra]]*
* 1936 – *[[Allahs have]]*
* 1937 – *[[Emile Zolas liv]]*
* 1940 – *[[Butikken om hjørnet]]*

## Referanser


## Eksterne lenker
*
Søndre Bergenhus amt

**Søndre Bergenhus amt** var et norsk amt opprettet i 1763 ved delingen av Bergenhus amt i Søndre og Nordre Bergenhus amt. Amtmannen i Søndre Bergenhus var også stiftamtmann for Bergen stiftamt.

Ved kgl.res. av 23. desember 1773 ble Gulen prestegjeld overført fra Nordhordland prosti i Søndre Bergenhus til Sogn prosti i Nordre Bergenhus amt.

Bergen ble skilt ut til eget amt i 1831. Fra da av var det amtmannen i Bergen amt som også var stiftamtmann, og det ble utnevnt egne amtmenn for Søndre Bergenhus amt.

Bergen og Søndre Bergenhus fikk igjen felles amtmann i 1907, men bestod som to amter. Bergen stiftamt ble nedlagt i 1918. Søndre Bergenhus amt endret navn til Hordaland fylke 1. januar 1919. Samtidig endret Bergen amt navn til Bergen fylke. De to fylkene hadde felles fylkesmenn frem til 1972, da Bergen fylke ble innlemmet i Hordaland fylke.

## Referanser


## Se også
* Liste over Hordalands fylkesmenn som inkluderer amtmenn i Søndre Bergenhus amt

## Eksterne lenker
* Bergen byleksikon på nett, om Søndre Bergenhus amt
*
Nordre Bergenhus amt

**Nordre Bergenhus amt** var et norsk underamt til Bergen stiftamt, som ble skilt ut fra Bergenhus amt i 1763. Initiativet til delingen kom fra Joachim de Knagenhielm (1727–1796), jurist fra Kaupanger i Sogn og Fjordane. Han hadde siden 1760 tjenestegjort som fullmektig hos stiftsamtmannen i Bergen, Ulrik Frederik de Cicignon og var således dennes nærmeste medarbeider og fortrolige. Knagenhielm ønsket seg raskt et eget amtmannsembede og etter et par år med brevskrivning til kongen i København ble Nordre Bergenhus amt dannet av de fire fogderiene i Nordfjord, Sunnfjord, Ytre Sogn og Indre Sogn.

Den første amtmannen ble naturlignok Knagenhielm, som styrte amtet fra slektgården i Kaupanger til 1771, da han ble forflyttet nordover til amtmannsstillingen i Nordlands amt. Bakgrunnen var at Knagenhielm-slekten på denne tiden eide store deler av Sogn, og amtmannen Knagenhielm kom støtt og stadig i dobbeltrolle som embedsmann og stor landeier.

Den neste amtmannen i Nordre Bergenhus, Magnus Theiste, hadde bosted i Bergen, og amtet ble styrt derfra frem til midt på 1800-tallet. Dette falt etter hvert ikke i god jord lokalt:

Christian Ulrik Kastrup overtok embedet i 1833. Han var også først bosatt i Bergen, men flyttet til Lærdal i 1843. I 1861 ble Johan Collett Falsen utnevnt til amtmann, han bodde først på Loftesnes i Sogndal, deretter i Bergen, før han høsten 1862 flyttet til Leikanger, nærmere bestemt på Nybø, der bygningene nå kjent som Fylkesmannsgarden ligger. Året etter overtok staten gården, og med dette ble Nybø statlig embedsgård for amtmannen i Nordre Bergenhus amt. Således har Leikanger vært fast amtssete fra 1862, 99 år etter at amtet ble opprettet.

Ved kgl.res. av 23. desember 1773 ble Gulen prestegjeld overført fra Nordhordland prosti i Søndre Bergenhus amt til Sogn prosti i Nordre Bergenhus. Dette utgjorde senere Gulen herred.

Fra 1. januar 1919 heter det Sogn og Fjordane fylke, og fra 1. januar 2020 inngikk Sogn og Fjordane fylke i Vestland fylke, på sett og vis en reversering av delingen i 1763.

## Se også
* Liste over Sogn og Fjordanes fylkesmenn som inkluderer amtmenn i Nordre Bergenhus amt.

## Referanser
Østfoldhallene

**Østfoldhallene** er et kjøpesenter på Rolvsøy, med adresse Dikeveien 28 i Fredrikstad. Initiativtaker Arnfinn Eriksen startet allerede prosjektplaneringen i 1986 og tegningene ble godkjent i 1987. Ideen var å bygge landet største innendørs fotballbane i kombinasjon med et kjøpesenter. Bygget stod ferdig i 1990 og hadde i 2018 en omsetning på rundt 1,12 milliarder kroner og nesten 1,6 millioner besøkere. Kjøpesenteret ligger ved riksvei 109 (Rolvsøyveien), mellom Fredrikstad sentrum og Sarpsborg. Senteret inneholder per dags dato 65 butikker, og er underlagt Olav Thon Gruppen.

Totalt består Østfoldhallene av fem større haller, hvor det største bygget har et ikonisk buet tak og inneholder majoriteten av kjøpesenterets butikker. Senteret har 1.800 parkeringsplasser og de ordinære åpningstidene er 10-20 (10-18).

Senteret ligger forøvrig på området hvor Hans Nielsen Hauge pløyde åkeren og hadde sin åndelige opplevelse. Huset der Hauge bodde ligger like i nærheten og veien dit er skiltet.

## Idrettshall
Butikkene er i første etasje, mens det i andre etasje er en stor idrettshall med en fullstørrelse fotballbane, som Fredrikstad Fotballklubb og Sarpsborg 08 bruker til å spille treningskamper på vinterstid. Hallen brukes også til Fredriksstad Blads årlige romjulscup, i regi av Rolvsøy IF, samt diverse barne- og breddeidrett. Underlaget er kunstgress med gummispon, og banen har trekkbare tribuner, og en kiosk. 

## Referanser


## Eksterne lenker
*
Søndre Trondhjems amt

**Søndre Trondhjems amt** var et norsk amt som ble opprettet i 1804 ved at Trondhjems amt ble delt i to: Søndre Trondhjems amt og Nordre Trondhjems amt.

Fra 1. januar 1919 skiftet amtet navn til Sør-Trøndelag fylke.

## Se også
* Liste over Sør-Trøndelags fylkesmenn

## Referanser
Nordre Trondhjems amt

**Nordre Trondhjems amt** var et norsk amt (i dag *[[fylke]]*) som ble opprettet i 1804 ved at Trondhjems amt ble delt i to: Nordre Trondhjems amt og Søndre Trondhjems amt.

Den første amtmannen, Caspar Conrad Rafn, hadde i henhold til den kongelige instruksen sete i Verdal. Hans etterfølger Christen Elster bosatte seg på Inderøy, så i årene 1818–1894 var Sund gård på Inderøy amtsete. Da Ole Anton Qvam tiltrådte i 1894 bodde han på gården Gjævran i Egge (nå del av Steinkjer), og tok embetet med seg dit. Amtmannsboligen *Eggeli*, ble tegnet av arkitekt Axel Guldahl og bygget i 1919 under ledelse av daværende fylkesmann Halvor Bachke Guldahl. Dette fungerte inntil 1945 både som embetsbolig og kontorer for fylkesadministrasjonen.

Fra 1. januar 1919 het det Nord-Trøndelag fylke og fra 1945 hadde fylkesmannen kontorer i Steinkjer.

## Se også
* Liste over Nord-Trøndelags fylkesmenn

## Referanser
Gemini 9A

**Gemini 9A** var en bemannet romferd i NASA sitt Gemini-program.
Det var den syvende bemannede romferden i programmet, den 13. bemannede amerikanske romferden og den 23. bemannede romferd gjennom alle tider.

## Mannskap
**Mannskap**
*Thomas Stafford, Command Pilot
*Eugene Cernan, Pilot

Stafford og Cernan var opprinnelig backup-mannskap for Germini 9A, men måtte steppe inn da det opprinnelige mannskapet, astronautene Elliott See og Charles Bassett døde i et flykrasj fire måneder før ferden. Ironisk nok kræsjet See og Bassett i bygningen der Gemini 9A-kapselen i sin tid ble bygget.

**Backup mannskap**
*Jim Lovell, Command Pilot
*Buzz Aldrin, Pilot

## Høydepunkter fra ferden
*Gemini 9A skulle dokke med et Agena-fartøy, som Gemini 8, men oppskyting av Agena-fartøyet mislyktes, og det kom aldri i bane. Et substitutt, den såkalte «Augmented Target Docking Adapter» (ATDA) ble sendt opp.
*Dokking med ATDA ble også kansellert da Gemini 9A nærmet seg, og en kunne se at beskyttelses-deler fremdeles satt fast på farkosten. Stafford beskrev den som «en sinna alligator».

**Eksperimenter:**
*Et medisinsk eksperiment
*To fotografiske eksperimenter

### Romvandringer (EVA)
En romvandring (EVA) ble gjennomført:

**EVA Nr. 1** 
*Varighet: 2 timer 7 minutter
*Dato: 5. juni, 1966
*Utført av: Eugene Cernan
Oppdrag: Dette var den andre romvandringen av en amerikanske astronaut. Planen for Cernan var å bevege seg til bakenden av kapselen. Der skulle han feste seg til en "Astronaut Maneuvering Unit (AMU)". Dette var den første "rakett-pakken", og en forgjenger til "Manned Maneuvering Unit (MMU)" som brukes av astronautene på romfergen. Den hadde sin egen fremdriftssystem, stabiliseringssystem, oksygen og telemetri. Den brukte hydrogen-peroksid som drivstoff.

Cernan's romvandring var imidlertid plaget av problemer. Visiret hans dogget, han svettet og strevde med oppgavene sine, og han opplevde store problemer med å bevege seg, Alt tok lengre enn forventet, og Cernan måtte returnere inn i romskipet før han fikk en sjanse til å fly AMU. Innretningen ble endelig testet i verdensrommet under Skylab-programmet, 7 år senere.

## Bilder


Fil:Gemini 9 - Launch of spacecraft.jpg|Oppskytingen av Gemini 9A.
Fil:Gemini 9 - Augmented Target Docking Adapter (The angry alligator).jpg|"Den sinna alligatoren"
Fil:Gemini 9 Docking target.jpg|Bilde av ATDA
Fil:Gemini 9 - Splashdown.jpg|Splashdown Gemini 9A


## Referanser
Eugene Cernan

**Eugene Andrew Cernan** (født 14. mars 1934 i Chicago i Illinois, død 16. januar 2017 i Houston i Texas) var en amerikansk astronaut.

Cernan var med på to ulike NASA-prosjekter&nbsp;&ndash; én ferd med Gemini-programmet og to ferder med Apollo-programmet&nbsp;&ndash; og var et av tolv mennesker som har satt fot på månen. Han var én av tre som reiste rundt månen to ganger (de to andre er Jim Lovell og John Young).

## Romferder
*  Gemini 9A &ndash; To timer med romvandringer. Tre ulike møter i verdensrommet.
*  Apollo 10 &ndash; Lunar Module flyr rundt månen.
*  Apollo 17 &ndash; Siste ferd i Apollo-programmet.

### EVA
*  Gemini 9A – 1 romvandring
** 5. juni 1966: 2 timer, 7 minutter
*  Apollo 17 – Tre månevandringer, én romvandring
** 11. des 1972: 7 timer, 11 minutter, 53 sekunder
** 12. des 1972: 7 timer, 36 minutter, 56 sekunder
** 13. des 1972: 7 timer, 15 minutter, 8 sekunder
** 17. des 1972: 1 time, 5 minutter, 44 sekunder

## Sitatet
* Da Cernan var klar til å klatre inn etter avsluttet opphold på månen, sa han disse ordene, som foreløpig er de siste fra månens overflate: «*As we leave the Moon and Taurus-Littrow, we leave as we came, and God willing, as we shall return, with peace and hope for all mankind. As I take these last steps from the surface for some time to come, I'd just like to record that America's challenge of today has forged man's destiny of tomorrow. Godspeed the crew of Apollo Seventeen*.»

## Bilder

The Actual Gemini 9 Prime Crew - GPN-2000-001353.jpg|Stafford og Cernan, mannskapet på Gemini 9A.
The Apollo 10 Prime Crew - GPN-2000-001163.jpg|Apollo 10-mannskapet.
Apollo 17 crew.jpg|Apollo 17-mannskapet.


## Referanser


## Eksterne lenker
* 
* 
* NASA's biografi om Cernan
Stavanger amt

**Stavanger amt** var en administrativ enhet (amt) i Norge 1662–1918, som i geografisk utbredelse tilsvarer dagens Rogaland fylke. Det var underamt til Christiansand stiftamt til utpå 1800-tallet, da det ble eget stiftamt.

Ved innføringen av amt i Danmark-Norge i 1662 ble Stavanger utpekt til ett av fire stiftamt i Norge, ved siden av Akershus, Bergenhus og Trondhjems. Administrasjonen lå i Stavanger og var hovedamt også for Agdesiden og Bratsbergs amt. Stavanger forble ikke stiftamt lenge, ettersom stattholder Ulrik Frederik Gyldenløve allerede i 1670 foreslo at Christiansand skulle være stiftstad. I 1680 ble amtmannen i Stavanger, baron Ludvig Holgersen Rosenkrantz, utnevnt som ny stiftamtmann, og i 1682 ble endelig bestemt at Stavanger stift heretter skulle hete Christiansand stift, og at både stiftamtmannen og biskopen skulle bo i denne byen.

Sammen med Mandals amt, Nedenes amt og Øvre Tellemarkens fogderi utgjorde amtet Christiansand stiftamt.

## Skrivemåte
Ved overgangen til fylker i 1919 var den offisielle skrivemåten *Stavanger amt*, etter at 1907-reformen innførte liten forbokstav på substantiv *(Amt -> amt)*. Før 1907 var således den vanlige skrivemåten *Stavanger Amt* (Ubunden form: *Stavanger*). Tidligere, f.eks. i Matrikkelen av 1838 var skrivemåten *Stavangers Amt* og Pontoppidans kart av 1785 *Stavanger Amt*.

Gotisk: \mathfrak{Stavangers}~ \mathfrak{}~ \mathfrak{Amt}~.

Stavanger amt endret navn til Rogaland den 1. januar 1919.

## Fogderier
### 1785
* Iederen og Dalernes
* Ryfylke

### 1890
* Jæderen og Dalene
* Ryfylke

## Se også
* Liste over Rogalands fylkesmenn med amtmenn i Stavanger amt.
Bratsberg amt

**Bratsberg amt** var en administrativ enhet (amt) i Norge 1662–1918, som i geografisk utbredelse tilsvarer det dagens Telemark fylke. Det var delt underamt til Akershus stiftamt og Christiansand stiftamt.

Bratsberg amt tilsvarte Bratsberg len som ved Amtsinndelingen i 8. februar 1671 ble til et eget amt underlagt Christiansand stiftamt, fra 1687 underlagt Akershus stiftamt.

Bratsberg amt grenset i syd og vest til Nedenes amt, i nordvest til Bergenhus amt og i nord og øst til Buskerud amt, i øst til Jarlsberg grevskap og Laurvig grevskap, senere Jarlsberg og Larvik amt.

## Skrivemåte
Ved overgang til fylker i 1919 var den offisielle skrivemåten *Bratsberg amt*, etter at 1907-reformen innførte liten forbokstav på substantiv *(Amt -> amt)*. Før 1907 var således den vanlige skrivemåten *Bratsberg Amt*. Tidligere, f.eks. i matrikkelen av 1838 var skrivemåten *Bratsbergs Amt*, og på Pontoppidans kart av 1785 var skrivemåten *Bradsbergs Amt*. Navnet skriver seg fra den gamle storgården Bratsberg i Gjerpen.

Gotisk: \mathfrak{Bratsbergs}~ \mathfrak{}~ \mathfrak{Amt}~.

Fra 1. januar 1919 fikk Bratsberg amt navnet Telemark fylke.

## Fogderier 1785
* Nedre Tellemarkens og Bamble
* Øvre Tellemarkens

## Fogderier 1890
* Bamble
* Nedre Telemarken
* Øvre Telemarken

## Se også
* Liste over Telemarks fylkesmenn som inkluderer amtmenn i Bratsberg amt

## Litteratur
* Øystein Rian *Bratsberg på 1600-tallet stat og samfunn i symbiose og konflikt*, 1997
Energiovergang

En **energiovergang** finner sted når energi går over fra *en* energiform til en annen. Ifølge termodynamikkens 1. lov (*energiprinsippet*) kan høyverdig energi verken forsvinne eller oppstå, men kun gå over i andre, mer lavverdige former. Energi i et system kan omformes slik at den forekommer som en annen energitype. Energi i ulike tilstander kan brukes til å gjøre forskjellige former for fysisk arbeid. Energi kan brukes i naturlige prosesser eller maskiner, eller sørge for å gi oss f.eks. varme, lys eller bevegelse. 

## Eksempler
En forbrenningsmotor i en bil omformer den potensielle kjemiske energien i bensin og oksygen til varme, som deretter omformes (overføres) til akslene og hjulene som bevegelsesenergi (kinetisk energi som setter bilen i bevegelse). 

En solcelle omdanner solstråler til elektrisk energi som så kan brukes til å tenne en lyspære eller forsyne en datamaskin med elektrisk strøm. Et annet eksempel på en slik energiovergang er når en person løper en lengde og så hopper på et skateboard. Når personen gjør dette, vil energien i musklene (fra forbrenningsreaksjonene i muskelcellene) overføres til bevegelsesenergi. Her er musklene energikilde og skateboardet energimottaker. Energimottakeren vil i dette tilfellet settes i fart. Dersom flere ledd følger etter denne handlingen, vil vi få en energikjede. Da vil flere av leddene bli både energikilder og energimottakere.
San Fernando Valley

**San Fernando Valley** er en urbanisert dal i den sørlige delen av California, og ligger hovedsakelig innenfor den nordlige bygrensen til Los Angeles i Los Angeles County.

Også byene Burbank, Calabasas, Hidden Hills, Glendale og San Fernando ligger i San Fernando Valley. De områdene som tilhører Los Angeles by er en rekke bydeler, som Granada Hills, Mission Hills, North Hollywood, Pacoima, Panorama City, Reseda og Van Nuys. Den kjente veien Mulholland Drive utgjør grensen mot Hollywood og det vestlige Los Angeles. 

I 2004 ble innbyggertallet beregnet til å være  og dalen er tett befolket med en blanding av villabebyggelse og blokkbebyggelse. Området har hatt en sterk prisvekst.

«The Valley» som området ofte kalles, har en sosialt og etnisk blandet befolkning. Området huser en rekke bedrifter og er også kjent for sine mange bedrifter innen film- og underholdningsindustrien.

Området har et typisk innlandsklima, med varme somre og mer kalde vintre. Dalen er ofte plaget av smog, og man har problem med inversjon da den forurensede luften kan legge seg som et lokk over bebyggelsen.

Fram til spanierne etablerte misjonsstasjonen San Fernando i 1797 hadde området vært bebodd av indianerstammer i rundt 2 000 år. En av disse stammene ble også kalt *Fernandeño*.

## Eksterne lenker
*
Samus Aran

er en av de tidligste kvinnelige hovedfigurene i et videospill fra *[[Metroid-serien]]*. Hun hadde sin debut i spillet *[[Metroid]]* til NES. I løpet av hele spillet trodde mange at hovedpersonen var en mann, slik alle liknende hovedpersoner i liknende spill var på denne tiden, og det var ikke før etter man hadde fullført spillet at man fant ut at Samus var en dame.

## Spill
### [[Metroid]]
**[[Metroid]]* (NES) i 1986
**[[Metroid II: Return of Samus]]* (Game Boy) i 1991
**[[Super Metroid]]* (Super NES) i 1994
**[[Metroid Prime]]* (Gamecube) i 2002 
***[[Metroid Prime|Metroid Prime Remastered]]* (Switch) i 2023 (Nyutgave) 
**[[Metroid Fusion]]* (Game Boy Advance) i 2002
*** (Game Boy Advance) i 2004 (Remake av Metroid)
**[[Metroid Prime 2: Echoes]]* (Gamecube) i 2004
**[[Metroid Prime: Hunters]]* (DS) i 2006
**[[Metroid Prime 3: Corruption]]* (Wii) i 2007
**[[Metroid other M]]* (Wii) i 2010
**[[Metroid Prime: Federation Force]]* (3DS) i 2016
**[[Metroid Prime: Samus Returns]]* (3DS) i 2017  (Remake av Metroid II: Return of Samus)
**[[Metroid Dread]]* (Switch) i 2021
**[[Metroid Prime 4: Beyond]]* (Switch, Switch 2) i 2025
### Andre spill
**[[Super Smash Bros. (videospill)|Super Smash Bros.]]* (Nintendo 64) i 1999
**[[Super Smash Bros. Melee]]* (Gamecube) i 2002
**[[Super Smash Bros. Brawl]]* (Wii) i 2008
**[[Super Smash Bros. for Nintendo 3DS og Wii U]]* (3DS, Wii U) i 2014
**[[Super Smash Bros. Ultimate]]* (Switch) i 2018

## Referanser
Tyrkias flagg

**Tyrkias flagg** er rødt, med en stor halvmåne på og en stjerne ved siden av.

Halvmåner og stjerner er gamle symboler som ble brukt i Lilleasia i fortiden, også før islamsk tid. Halvmånen og stjernen ble brukt på osmanske flagg fra rundt slutten 1700-tallet/begynnelsen av 1800-tallet. Dagens hvite stjerne og halvmåne som flagg for Det osmanske rike ble innført i 1844 under Tanzimat-reformene.
Ryssdalsnebba

**Ryssdalsnebba**, eller **Staveskoren**, er et fjell i Sunndal kommune i Møre og Romsdal. Det ligger mellom Ryssdalen i Jordalsgrenda i Sunndal i nord, Øksendalen i Sunndal i sør og øst, og Eresfjord i Nesset kommune i vest. Fjellet har en høyde på  meter over havet.

## Referanser




## Eksterne lenker
* Kristiansund og Nordmøre Turistforening ''Turreferat fra tur til Ryssdalsnebba 2007''
Aldo Bobadilla

**Aldo Antonio Bobadilla** (født 1976) er en tidligere fotballspiller fra Paraguay. Han var keeper i den brasilianske klubben Corinthians og på s landslag.

Bobadilla startet karrieren i den paraguayanske klubben Cerro Porteño, og gikk deretter til den argentinske klubben Gimnasia y Esgrima de La Plata. Han dro tilbake til Paraguay for å spille for Club Libertad, inntil han i juli 2006 signerte for det argentinske laget Boca Juniors.

Bobadilla ble tatt ut i Paraguays tropp til VM 2006 i Tyskland, som reserve, og regnet ikke med å få spille. Han måtte imidlertid hoppe inn da førstekeeperen ble skadet i Paraguays åpningskamp. Bobadilla spilte bra, og ble en av landets viktigste spillere i turneringen.

Bobadilla la opp som aktiv spiller i etter 2011-sesongen. 

## Referanser


## Eksterne lenker
* 
*  SC Corinthians Profil
Kim Källström

**Kim Mikael Källström** (født 24. august 1982) er en svensk tidligere fotballspiller.

Han begynte å spille profesjonelt for BK Häcken fra Göteborg, men det store gjennombruddet kom mens han var i Djurgården IF i 2002. Våren 2004 gikk Källström til den franske klubben Rennes, der han spilte sammen med den tidligere Djurgården-spilleren Andreas Isaksson.

Den 26. mai 2006 signerte han en kontrakt med den franske klubben Olympique lyonnais.

## Landslaget
Källström fikk sin landslagsdebut i 2001 mot . Han spilte for Sverige under EM 2004, og VM 2006.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Maharashtra

**Maharashtra** (marathi: महाराषट्र, bokstavelig: *Stor nasjon*) er Indias tredje største delstat etter areal og den nest største etter folketall. Delstaten grenser mot Gujarat, Madhya Pradesh, Chhattisgarh, Telangana, Karnataka, Goa og forbundsterritoriet Dadra og Nagar Haveli. I vest grenser den mot Arabiahavet. 

Mumbai (tidligere Bombay), som er Indias største by, er hovedstad i delstaten.

## Referanser


## Eksterne lenker
*
Yaya Touré

**Gnégnéri Yaya Touré** (født 1983) er en ivoriansk fotballtrener og tidligere fotballspiller som er assistenttrener for . 

Han spilte også for .

Han spiller midtbane, som regel defensiv midtbane. Han kom til Barcelona før 2007 sesongen, fra den franske toppklubben Monaco. Den 2. juli 2010 ble det meldt en overgang til Manchester City. Overgangsummen var i underkant av 300 millioner kroner.

Yaya Touré er en yngre bror av den tydligere fotballspilleren Kolo Touré.

## Meritter
;Personlig
* Årets fotballspiller i Afrika (4): 2011, 2012, 2013 og 2014.

## Referanser


## Eksterne lenker
*
Tomas Brolin

**Tomas Brolin** (født 29. november 1969 i Hudiksvall) er en svensk tidligere fotballspiller. Han spilte en viktig rolle på det  som kom på tredjeplass i VM 1994.

Brolin startet karrieren med GIF Sundsvall i 1986. I 1990 gikk han til IFK Norrköping, og deretter til italienske Parma. Dette året mottok Brolin for første gang Guldbollen, kåret til årets beste svenske fotballspiller. 

I november 1994 pådro Brolin seg en alvorlig ankelskade under en EM-kvalifiseringskamp mot . Tilbake fra skaden slet han med å spille seg tilbake til plass på laget i . 

I november 1995 ble han solgt til Leeds United, der han var blitt forespeilet en fri offensiv midtbanerolle av manager Howard Wilkinson. Overgangssummen på 45 millioner kroner var den største betalt for en svensk fotballspiller noensinne og klubbrekord for Leeds. Skader i laget førte til at Brolin spilte sine første kamper for Leeds som spiss, før han ble plassert på høyre midtbane. Da Brolin klaget på at han ble spilt ute av posisjon på høyre midtbane med større defensivt ansvar enn hva han var vant med, surnet forholdet til Wilkinson. Etter å ha blitt kåret til banens beste spiller og scoret begge kampens mål mot , gikk han inn for å bevisst spille dårlig mot  i en kamp som endte med femmålstap. Brolin startet bare én kamp til for Leeds etter det.

Skaden Brolin pådro seg i Parma fortsatte skape problemer for ham, og mot slutten av april 1996 ble han tvunget til å operere foten igjen. I september 1996 gikk han på et tre måneders utlån til FC Zürich. Samme måned tok George Graham over jobben som manager hos Leeds. Brolin og den særdeles autoritære Graham kom raskt på kant med hverandre. I november 1996 gikk en overgang til  i vasken da Brolin ikke bestod den medisinske testen. I januar 1997 hentet Parma ham tilbake på lån ut sesongen, men valgte etter sesongslutt å avstå fra å kjøpe ham. I juli 1997 dro Leeds på treningsleir til Östersund uten at Brolin fikk være med. Overganger til  og  gikk i vasken før Brolin 28. oktober 1997 kom til enighet med Leeds om å avslutte kontrakten som ville utløpt 30. juni 1998.

Brolin kom senere tilbake til England for et halvt års opphold hos Crystal Palace.

Brolin spilte 47 landskamper for Sverige og scoret 26 mål.

## Referanser


## Eksterne lenker
* 
* 
* 
* 
* Svenska Fotbollförbundet
3753 Cruithne

**3753 Cruithne** (På engelsk crew-een'-ya) er en asteroide i omløp rundt solen. Den blir noen ganger beskrevet som «Jordens andre måne», selv om dette er teknisk feil. Banen til asteroiden er i resonans 1:1 med Jorden, men den er ikke i bane rundt Jorden. 

Cruithne ble oppdaget 10. oktober 1986 av Duncan Waldron. Den uvanlige banen ble oppdaget og fastslått av Paul Wiegert og Kimmo Innanen (begge ved York University i Canada) og Seppo Mikkola (ved Åbo universitet, Finland) i 1997.

## Størrelser og bane

Cruithne er om lag 4 km i diameter, og har nærmeste avstand til Jorden 14 ganger avstanden mellom Jorden og Månen (0,7 AE; 11 millioner km).

Cruithne har en vanlig elliptisk bane omkring Solen i en helning mot Jordbanen på 19.8°. Omløpstiden er den samme som Jorden, men Cruithnes avstand til Sola og banehastighet varierer mye mere enn Jordens. Banen sett fra Jorden er dermed hesteskoformet. Asteroiden bruker litt mindre en ett år på omløpet av hesteskoen, og siden 1902 har avstanden til Jorden økt noe for hvert år. Sett fra Jorden er banen ikke lukket, men danner et avtagende spiralmønster. Fra om lag 2090 vil den årlige avstanden mellom asteroiden og Jorden igjen minke.

## Referanser


## Eksterne lenker
* Paul Wiegert's page about Cruithne, with movies
* Java-applet based animations showing Cruithne's orbit
* A simulation of Cruithne's orbit with animation
Heimevernets Utdanningssenter Værnes

**Heimevernets Utdanningssenter Værnes** (HVUV) var en utdanningsavdeling underlagt Heimevernet, som lå på Værnes garnison ved Værnes lufthavn i Stjørdal. Avdelingen utdannet soldater og befal til Heimevernet.

Avdelingen besto av fire kompanier, hvor kompani A og B var vanlige geværkompanier. I tillegg var det et befalsutdanningskompani, og et garnisonskompani som tok seg av andre oppgaver i garnisonen, som kjøkken-, velferds- og vedlikeholdstjeneste.

Fram til 2002 var det Luftforsvarets Skolesenter Værnes som holdt til i leiren. Da den ble nedlagt, flyttet Heimevernet inn. 
I 2007 ble det besluttet at HVUV skulle legges ned, men at utdanningen for utskrevet befal skulle bestå. HVUV ble lagt ned, og Heimevernets befalsskole ble underlagt Heimevernets skole- og kompetansesenter (HVSKS) og flyttet til Garnisonen i Porsanger i Finnmark.
## Referanser
Roberto Abbondanzieri

**Roberto Carlos Abbondanzieri** (født 1972) er en argentinsk tidligere fotballspiller og fotballtrener, som var assistenttrener for den argentinske klubben Godoy Cruz Antonio Tomba fra 2012-2014. Han stod i mål for , og hadde blant annet en suksessrik klubbkarriere i Boca Juniors.

## Referanser


## Eksterne lenker
*
Ed Harris

**Edward Allen Harris** (født 1950) er en amerikansk skuespiller, filmregissør og produsent.

Harris har en eldre bror, Robert, og en yngre bror, Spencer og vokste opp i en middelklassefamilie i New Jersey. Han ble uteksaminert fra Tenafly High School i 1969, der han spilte på fotballaget, og fungerte som lagkaptein i sitt avgangsår. Harris var også idrettsutøver på videregående skole og konkurrerte i friidrett ved Columbia University i 1969. To år senere flyttet familien til New Mexico og Harris ble med etter å ha oppdaget sin interesse for skuespill og teater. Han ble immatrikulert ved University of Oklahoma der han studerte drama og skuespill. Etter flere suksessfulle roller ved det lokale teateret, flyttet Harris til Los Angeles, og han ble innrullert ved California Institute of the Arts. 

Hans kone er skuespilleren Amy Madigan. Paret giftet seg den 21. november 1983, mens de drev med innspilling av en film der de hadde roller som et utro par. De har en datter, Lilly Dolores Harris, født i 1993. Harris første større rolle var i filmen *Borderline* sammen med Charles Bronson. Harris ble nominert til en Academy Award for beste mannlige birolle for sin tolkning av direktør Gene Kranz i NASA i filmen *Apollo 13*. Harris ble nominert til en Oscar i 1999, 2001 og 2003, henholdsvis for filmene The Truman Show, Pollock og The Hours. 

Harris portretterte også en tysk skarpskytter, major Erwin König, i filmen *Enemy at the Gates* som er lagt til den andre verdenskrig. Mer nylig dukket han opp som en hevngjerrig gangster i *A History of Violence* og som politibetjent sammen med Casey Affleck og Morgan Freeman i *Gone, Baby, Gone*, regissert av Ben Affleck. I 2007 dukket Harris opp i National Treasure: Book of Secrets som antagonisten Mitch Wilkinson. Harris og hans kone Amy Madigan spilte sammen i krimdramaet Once Fallen, sammen med Brian Presley, Sharon Gless og Ask Adams. Filmen ble utgitt i 2010.

## Filmografi

## Referanser


## Eksterne lenker
*
Pavel Popovitsj

**Pavel Romanovitsj Popovitsj** (russisk: ; født 5. oktober 1930 i Uzyn, død 29. september 2009) var en sovjetisk kosmonaut.

Popovitsj gikk ut fra Den militære pilotskolen i Groznyj i 1954. Han fortsatte deretter på Luftvåpenets akademi i 1968. Han ble utvalgt som kosmonaut 7. mars 1960. Han ble etterhvert direktør i AIUS Agroresurs i Moskva.

## Romferder
* Vostok 4 &ndash; den fjerde bemannede ferden i Vostok-programmet.
* Sojuz 14, 3. juli&ndash; 19. juli 1974 – opphold på romstasjonen Saljut 3

## Referanser


## Eksterne lenker
* Spacefacts biografi om Popovitsj
Nattsvermerugle

**Nattsvermerugle** (*Ninox novaeseelandiae*) er en rovfugl i slekten *[[Ninox]]* og inngår i uglefamilien (Strigidae). Arten er nå endemisk til New Zealand, der den finnes på begge hovedøyene og flere av de mindre satellittøyene. Isolerte underarter fantes også på de australske territoriene Norfolkøya og Lord Howe-øya, men disse er nå utdødd. Tre underarter aksepteres.

## Biologi
Nattsvermerugle blir cirka 26–29 cm lang, og kjønnene er omtrent like i størrelse. Hannen av nominatformen veier normalt omkring , hunnen . Hannens vinge måler cirka , mens hunnens måler .

Nattsvermerugla er ei typisk, men ganske liten *Ninox*-ugle med livlige gule øyne i et brunlig hode, spraglete brune og hvite underdeler og brune vinger med omfattende hvite flekker. Nebbet er blekt blågrått med en mørk grå til svart skjærekant, og vokshuden er gul. Iris er gul, gyllengul eller oransjegul hos voksne, men noe blekere hos ungfugler. Tarsene er fullt fjæret. Føttene er gulbrune eller blekgule med svarte eller gråsvarte klør.

Arten holder seg hovedsakelig til naturlig skog, men forekommer også i frukthager, plantasjer, urbane områder (inkludert parker og hager) og åpent skogland, helt opp til tregrensen. Den hviler under tett lauvverk eller i et hulrom i et tre. Selv om den tilsynelatende er avhengig av trær med hulrom, slik som andre *Ninox*-ugler, har arten også blitt observert hekkende på bakken, blant steiner og epifytter, der egnede trær mangler.

Nattsvermerugla er historisk sett antatt å være stedbunden, og på New Zealand finnes det ingen bevis for omfattende forflytninger. Omstreifende individer ble imidlertid registrert tre ganger på Snaresøyene, i november 1986, november 1987 og juli 1996.

Dietten består hovedsakelig virvelløse dyr, med noen små fugler og pattedyr.

## Inndeling
Inndelingen følger Birds of the World. Norske navn på artene følger Artsdatabanken. Norske beskrivelser i parentes er ikke offisielle.

* Strigiformes, ugler
** Strigidae, uglefamilien 
*** Ieraglaucinae, (haukugler)
**** *[[Ninox]]*
***** *N. novaeseelandiae*, nattsvermerugle
****** *N. n. albaria*, var endemisk til Lord Howe-øya, hvor den ble utryddet rundt 1940.
****** *N. n. undulata*, var endemisk til Norfolkøya, men ingen rene fugler finnes lenger, og den gjenværende bestanden er hybrider .
****** *N. n. novaeseelandiae*, nominatformen forekommer over hele New Zealand, på begge hovedøyene og mange av de mindre nærliggende øyene, inkludert Taranga, Great Barrier, Little Barrier, Three Kings Islands, Kapitiøya, Codfishøya og Stewart.
**** *[[Uroglaux]]*

## Referanser




## Eksterne lenker
*
Marius Helgå

**Marius Helgå** (født 6. mai 1977) er en tidligere politiker (RV) fra Rana. Helgå var i perioden 2003 til 2007 medlem av Rana kommunestyre for Rød Valgallianse. I 2008&ndash;2009 var han styreleder i Wikimedia Norge. 

Han er aktiv på basstrombone i Mo Hornmusikk og Mo Orkesterforening, og jobber som produsent for Nordland Kretskorps hvor han også spiller perkusjon.

Helgå er ansatt ved Nasjonalbiblioteket i Mo i Rana der han arbeider med filmrestaurering, men er per 2014 frikjøpt tillitsvalgt i Norsk Tjenestemannslag.

## Verv
* 1999–2003: varamedlem til kommunestyret i Rana og medlem av kulturutvalget 
* 2003–2007: kommunestyremedlem, gruppeleder og medlem av kulturutvalget
* Ulike tillitsverv for NTL ved Nasjonalbiblioteket
* Sekretær i NTL Sentralforvaltningen Og varamedlem NTLs landsstyre

## Referanser
Graveugle

**Graveugle** (*Athene cunicularia*) er en liten og langbeint ugle i slekten
*[[Athene (ugler)|Athene]]*.

## Beskrivelse
Graveugla er en forholdsvis liten ugle.  Den blir om lag 25&nbsp;cm lang, og er dermed på størrelse med en trost.  Den har et vingespenn på i overkant av en halv meter, men lever for det meste på bakken.  Den veier om lag 170&nbsp;g.

Graveuglene har klart gule øyne.  Nebbet er gult eller grønnlig avhengig av underart.  Beina er delvis fjærkledte med grålige tær.  De har ikke fjærdusker og et flatt ansikt med tydelige hvite øyenbryn og hvite kinnflekker som kan fremvises i enkelte sammenhenger.

Voksne graveugler har brun overside med hvite flekker.  Brystet og buken er hvit med varierende brune flekker eller bånd.  Juvenile ligner, men mangler det meste av de hvite eller brune flekkene.  Unge fugler har et lysebrunt over den øvre vingen og brystet kan være lysebrunt istedenfor hvitt.

Kjønnene er like i størrelse og utseende, men hannene virker ofte lysere idet de er mer utenfor reirhulene på dagtid og fjærene deres blir bleket i solen.

## Habitat og utbredelse
Graveugla finnes ved gress- og beitemarker, jordbruksland, ørken og andre former for tørre, åpne slettelandskap i Nord- og Sør-Amerika.  Den har antagelig vært utbredt over store deler av kontinentene tidligere, men har fått mer begrenset utbredelse i nyere tid.

Den finnes fra det sørvestlige Canada til sørlige Mexico og det vestlige Sentral-Amerika, men også i Florida og på flere øyer i Karibia.  Den regnes som truet i Canada og Mexico.  I Sør-Amerika finnes den stedvis i nordvestlige områdene og i Andes, men er utbredt fra det sørlige Brasil til Patagonia og Ildlandet.

## Levevis
Til forskjell fra de fleste andre ugler er graveugla dagaktiv, selv om mesteparten av jakten gjøres i skumringen eller om natta.  Den kan bli minst 9&nbsp;år gammel i det fri, og over 10&nbsp;år i fangenskap.

Som navnet tilsier hekker graveuglene i huler i bakken.  De bruker gjerne hi etter præriehunder, jordekorn eller andre huleboere, eller den kan grave sine egne huler om ikke bakken er for hard.  De hekker i par eller i løst sammenknyttede kolonier.  Hunnen legger 8&ndash;12 egg i løpet av to uker.  Hun ruger deretter i tre til fire uker mens hannen bringer henne mat.  Begge foreldrene skaffer ungene mat etter at de er klekket ut.  Selv om de fleste eggene klekkes ut, vil vanligvis bare fire eller fem overleve til de kan forlate redet.

Uglene lever for det meste av insekter og smågnagere, men kan også spise andre små pattedyr, øgler og firfisler, frosker, insekter og skorpioner.  De lever gjerne i nærheten av jordekorn, men jakter sjelden på disse.  Til forskjell fra andre ugler spiser de gjerne frø og frukter, spesielt kaktusfiken.  Den jakter fra et utkikkssted hvor den kan slå ned på byttet, men kan også springe ned byttedyr.

## Referanser


## Eksterne lenker
* 

Graveugle på
owlpages.com
Brilleugle

**Brilleugle** (*Pulsatrix perspicillata*) er en art i uglefamilien (Strigidae).

## Utbredelse
Arten finnes i:  Trinidad og Tobago og Venezuela.

## Referanser


## Eksterne lenker
*
Storflodugle

**Storflodugle** (*Scotopelia peli*) er en monotypisk rovfugl i slekten *[[Scotopelia]]* og inngår i gruppen Bubonini i uglefamilien (Strigidae). Arten er utbredt i Afrika sør for Sahara og regnes som livskraftig.

## Biologi
Storflodugla blir 51–61 cm lang og hunnen veier , mens hannen er en del mindre. Vingespennet utgjør 150–153 cm. Dette er den største av floduglene.

Storflodugla har rundt hode med lange, «løse» fjær, ingen øredusker, og mangler fremtredende ansiktsskive. Rødbrune øvre kroppsdeler med fine mørke striper, skulderfjær med noen gulbrun-hvite markeringer, hale med brede mørke bånd; lysere rødbrun under, med fine mørke striper som blir til chevron-formede markeringer på flankene. Tars og tær er uten fjær; iris er mørkebrun; vokshuden grå; nebbet mørkegrått eller svart, og tærne er blek stråfarget. Betydelig individuell variasjon i farge og mønster, noen med melanistiske eller albinistiske fjær. Kjønnene er like, men hunnen er ofte blekere enn hannen.

Kan forveksles med liberiaflodugle (*S. ussheri*), som er mindre og lysere, med mørk honningbrun iris og enkle skaftstriper på undersiden som ikke ender i flekker, eller galleriflodugle (*S. bouvieri*), som også er mindre, har tett vermikulerte øvre kroppsdeler, kraftig stripete hvite underdeler og gult nebb og vokshud. Juvenile har hvitaktig kropp og hode, med rødbrunt skjær, og ligner den voksne ved 15 måneders alder.

Storflodugla finnes i Afrika, sør for Sahara, og holder til i fuktige tropiske skoger og sumper, nær elver og innsjøer, hovedsakelig på Afrikas vestkyst. Den foretrekker områder med store elvenære trær og tett dekke og skygge, men finnes også på øyer med store innsjøer og elver, så lenge de ikke ligger langt fra fasstlandskysten. Arten kan trekke ut av sine vanlige områder på jakt etter mat.

Arten er aktiv på kveld og natt, hvor den sitter i trær og på grener over vann, hvor den ser etter fisk. Den kan fange fisk på opp til 2 kg, men oftest fanger den fisk på 100–200 g. På dagtid hviler den i trær lengre unna vannet. Hunner og hanner hviler ofte i par.

Storflodugla hekker under tørketid, når det er lavere og klarere vann, som gjør at det er enklere å finne og fange fisk. Storflodugler er territorielle, og gjør krav på områder langs kyst og elv i starten av hekketiden. Uglene lager reir i hule trær, og legger som regel 1–2 egg. Inkubasjonen tar cirka 32–33 dager og starter trolig når det første egget er lagt. Kyllingene har hvit dun og blir flygedyktige etter cirka 68–70 dager, men blir i foreldrenes territorium i ytterligere 6–9 måneder.

## Inndeling
Inndelingen følger Birds of the World. Norske navn på artene følger Artsdatabanken.

* Strigiformes, ugler
** Strigidae, uglefamilien 
*** Striginae, (egentlige ugler)
**** Bubonini, (ørneugler)
***** *[[Bubo]]*, hubroer
***** *[[Scotopelia]]* (flodugler)
****** *S. peli*, storflodugle (monotypisk)
****** *S. ussheri*, liberiaflodugle
****** *S. bouvieri*, galleriflodugle
***** *[[Ketupa]]*, (fiskeugler)

## Referanser




## Eksterne lenker
*